HPT ออเดอร์พุ่ง! รับอานิสงส์ “โควิด” อินเดีย ทำลูกค้าย้ายฐานผลิตมาไทย
HPT ออเดอร์พุ่ง! รับอานิสงส์ “โควิด” อินเดีย ทำลูกค้าย้ายฐานผลิตมาไทย โดยปัจจุบันบริษัทมีแบ็กล็อก 40 ลบ. ทยอยรับรู้ไตรมาส 2-3 ของปีนี้
7 พ.ค. 2564

บริษัท โฮมพอตเทอรี่ จำกัด (มหาชน) หรือ HPT ผู้ผลิตผลิตภัณฑ์ เซรามิคระดับโลก เปิดเผยว่า แม้สถานการณ์โควิด 19 ในหลากหลายพื้นที่ทั่วโลกยังมีการระบาดอย่างหนัก เช่นในอินเดีย แต่กลับส่งผลดีกับ HPT เพราะลูกค้ารายใหญ่จากฝั่งยุโรปเตรียมย้ายออเดอร์จากฐานผลิตที่อินเดียมาไทย เนื่องจากไม่มั่นใจใจสถานการณ์ว่าจะยืดเยื้อแค่ไหน
โดยออเดอร์ใหม่นี้ไม่ได้อยู่ในประมาณการรายได้ ทำให้ปีนี้อาจได้เห็นการขยับขึ้นของทั้งรายได้และอัตรากำไร และอาจได้ลูกค้ารายใหญ่เพิ่มในระยะยาว
ขณะที่ก่อนหน้านี้ บริษัทได้รับออเดอร์จากลูกค้าฝั่งอเมริกา และยุโรป ที่สถานการณ์เริ่มดีขึ้น หลังได้มีการฉีดวัคซีนอย่างทั่วถึงส่งผลให้คำสั่งซื้อจากประเทศเหล่านี้กลับมา โดยปัจจุบันบริษัทมีงานในมือ หรือ BackLog มากกว่า 40 ล้านบาท ซึ่งจะรับรู้รายได้ในช่วงไตรมาส 2-3 ปีนี้